রিলিজ হল জুবিন অভিনীত শেষ সিনেমা, অসমে কী অবস্থা

ওয়েব ডেস্ক: কেটে গিয়েছে প্রায় মাস দেড়েক সময়। অনুরাগীদের এখনও বিশ্বাস হয় না জুবিন (Zubeen Garg) নেই। অনেকেই মেনে নিতে পারছেন না তাঁর অকাল প্রয়াণ। তবে শিল্পী চলে গেলেও, থেকে গিয়েছে তাঁর সৃষ্টি। ৩১ অক্টোবর মুক্তি পেতে চলেছে জুবিনের শেষ ছবি ‘রৈ রৈ বিনালে’ (Zubeen Garg Roi Roi Binale)। শেষবারের মতো ‘জুবিনদা’কে দেখতে অসমে হুড়মুড়িয়ে বিকোচ্ছে টিকিট। জানেন কি কোথায় কোথায় দেখা যাবে জুবিনের শেষ সিনেমা?

জুবিনের শোক বুকে চেপেই শুক্রবার মুক্তি পেতে চলেছে তাঁর অভিনীত শেষ সিনেমা ‘রই রই বিনালে’। যে ছবির মুখ্য চরিত্রে অভিনয় করেছিলেন প্রয়াত গায়ক। রুপোলি পর্দায় তাই শেষবারের মতো প্রিয় ‘জুবিনদা’কে দেখার জন্য অসমে হুড়মুড়িয়ে বিকোচ্ছে ‘রই রই বিনালে’র টিকিট। অসমবাসীর পাশাপাশি শেষ বার বড় পর্দায় অভিনেতাকে দেখতে মুখিয়ে কলকাতার ভক্তেরাও। ৩১ অক্টোবর, শুক্রবার দেশের ৪৬টি শহরে মুক্তি পাচ্ছে জুবিন গর্গ অভিনীত অন্তিম সিনেমা। তার প্রাক্কালেই নেটপাড়ায় ভাইরাল অনুরাগীদের উদ্দেশে নিজের হাতে লেখা প্রয়াত গায়কের ‘চিঠি’। পোস্টারকার্ডে জ্বলজ্বল করছে প্রয়াত গায়কের সিনেমার চরিত্র আর তাঁর হাতের লেখা। যেখানে অনুরাগীদের উদ্দেশে জুবিন লিখেছেন, “একটু অপেক্ষা করুন। আমার নতুন সিনেমা মুক্তি পাচ্ছে। তোমরা এসে যাবে কিন্তু। ভালোবাসা নিও।

আরও পড়ুন: মলাইকা অরোরার জীবনে নতুন পুরুষ, কে তিনি জানেন?

গত তিন বছর ধরে বহু পরিশ্রমের মাধ্যমে ছবিটি বানিয়েছিলেন জুবিন। গায়কের স্ত্রী একটি সাক্ষাৎকারে বলেছিলেন, ‘ছবির প্রতিটি পদক্ষেপে জুবিনের স্মৃতি জড়িয়ে। এই শেষ সিনেমার মাধ্যমেই আবারও ফিরে আসবে জুবিন।’ চিত্রনাট্য, কাহিনি থেকে গান জুবিন জড়িয়ে সম্পূর্ণ সৃষ্টির সঙ্গে। যে সিনেমার সঙ্গে জুড়ে জুবিনের শেষ স্মৃতি।

অন্য খবর দেখুন