জুবিন গর্গের মৃত্যু মামলায় গ্রেফতার দুই দেহরক্ষী

ওয়েব ডেস্ক: প্রয়াত সঙ্গীতশিল্পী জুবিন গর্গের (Zubeen Garg) মৃত্যু মামলায় এবার গ্রেফতার (arrested) হয়েছেন তাঁর দুই ব্যক্তিগত দেহরক্ষী নন্দেশ্বর বোরা এবং পরেশ বৈশ্য। জানা গেছে, এই দুইজন দীর্ঘ সাত বছর ধরে জুবিনের সঙ্গে কাজ করছিলেন। এই গ্রেফতারের সঙ্গে মামলায় ধৃতদের সংখ্যা দাঁড়াল সাত।

পুলিশ সূত্রে জানানো হয়েছে, ধৃতদের ব্যাঙ্ক অ্যাকাউন্টে কিছু সন্দেহজনক লেনদেনের প্রমাণ পাওয়া গেছে। জুবিনের স্ত্রী গরিমা গর্গ জানিয়েছেন, গায়ক তাঁদের কিছু টাকাও সামাজিক কাজে ব্যবহার করার জন্য দিয়েছিলেন। কিন্তু পুলিশ তদন্তে উল্লেখযোগ্য আর্থিক অনিয়ম ধরা পড়ায় দেহরক্ষীদের বরখাস্ত করা হয়েছে।

আরও খবর: উজ্জয়িনীর মহাকালেশ্বরে পুজো রাজ-শুভশ্রীর

পুলিশ সূত্রে খবর, নন্দেশ্বর বোরা এবং পরেশ বৈশ্যের অ্যাকাউন্টে গত এক বছরে এক কোটিরও বেশি লেনদেন হয়েছে। অভিযোগ, এই লেনদেন তাঁদের আয়ের সঙ্গে সঙ্গতিপূর্ণ নয়। একটি অ্যাকাউন্টে ৭০ লক্ষ টাকা এবং অন্যটিতে ৪৫ লক্ষ টাকার লেনদেন ধরা পড়েছে।

গরিমা গর্গ স্পষ্ট করেছেন যে, এই লেনদেনের বিষয়ে তাঁরা অবগত নন। তবে তিনি আশা প্রকাশ করেছেন যে, দেহরক্ষীরা বৈধভাবে আয় প্রমাণ করতে পারবেন এবং সমস্ত তথ্য নথিভুক্ত আছে।

উল্লেখ্য, এই দুই দেহরক্ষী সিঙ্গাপুরের ইয়ট পার্টিতে উপস্থিত ছিলেন না। ঘটনার সময় তারা অসমেই ছিলেন। এর আগে মামলায় গ্রেফতার হয়েছেন অসম পুলিশের ডেপুটি সুপারিনটেনডেন্ট (DSP Law and Order) এবং গায়কের খুড়তুতো ভাই সন্দীপন গর্গ, যাকে চাকরি থেকে সাসপেন্ড করা হয়েছে। এছাড়া জুবিনের ব্যান্ডের একাধিক সদস্য, ম্যানেজার এবং শো আয়োজককেও গ্রেফতার করেছে অসম পুলিশ।